 Către Curtea Constituțională a României (CCR)
CERERE DE ACCES LA INFORMAȚII DE INTERES PUBLIC

Subsemnatul(a) ______________________________________________________, născut la 
data de ________________________ domiciliat în ________________________________
_________________________________________________________________________
în temeiul Legii nr. 544/2001, vă solicit următoarele informații de interes public:
1. Care a fost procedura concretă prin care CCR a verificat legalitatea, autenticitatea și valabilitatea informațiilor declasificate publicate pe site-ul Administrației Prezidențiale sub numerele DSN1/1741/04.12.2024 emisă de DGPI, DSN1/1742/04/12/2024 și DSN1/1743/04.12.2024 emise de SRI,  și utilizate în soluționarea Hotărârii 32/2024 prin care, în premieră în statele democratice, s-a anulat întregul proces electoral al alegerilor prezidențiale din 2024?
Subliniez că secretul deliberării nu poate fi invocat pentru a refuza comunicarea acestor informații, întrucât deliberarea intervine după administrarea și verificarea probelor. Procedura de verificare a probelor nu este acoperită de secretul deliberării.
2. A verificat CCR existența actului de declasificare prevăzut de art. 24 alin 4 din Legea nr. 182/2002 și confirmată ca fiind o condiție legală în paragraful 40 al Deciziei 21/2018, chiar de instituția dumneavoastră?
Această informație privește legalitatea utilizării unor documente, nu conținutul lor, deci nu poate fi clasificată.
3. A avut CCR acces la documentele clasificate în forma lor originală?
Vă rog să precizați dacă documentele au fost consultate efectiv de judecătorii CCR și dacă această consultare a avut loc în condițiile prevăzute de lege.
A confirma sau infirma consultarea NU constituie informație clasificată, întrucât nu privește conținutul documentelor, ci respectarea procedurii legale.
4. Dacă documentele NU au fost consultate, vă rog să indicați temeiul legal pentru care CCR a utilizat informații clasificate fără verificarea prealabilă a legalității și autenticității acestora.
5. Vă rog să precizați dacă, anterior deliberării, Curtea Constituțională a avut la dispoziție analize tehnice, expertize independente sau evaluări de specialitate privind presupusa propagandă, mecanismele algoritmice ale platformelor social media, vizibilitatea comparativă a candidaților și impactul mediatic al acestora. Solicit exclusiv informații privind existența acestor materiale și procedura de obținere/verificare a lor, nu conținutul deliberării Curții.
Ca o concluzie, învederez că prezenta solicitare nu vizează conținutul documentelor clasificate și nici deliberarea Curții, ci exclusiv procedura administrativă prin care acestea au fost verificate, procedură care, în virtutea art. 31 din Constituție și a Legii nr. 544/2001, are caracter public și trebuie să fie transparentă.

FUNDAMENTARE CEDO 
În temeiul art. 20 din Constituție vă învederez că refuzul de a comunica procedura de verificare a probelor, atunci când aceasta privește legalitatea utilizării unor documente clasificate, poate constitui o încălcare a art. 6 CEDO – acces efectiv la o instanță, art. 13 CEDO – dreptul la un remediu efectiv art. 18 CEDO – restrângerea drepturilor în alte scopuri decât cele prevăzute de Convenție
JURISPRUDENȚĂ CEDO RELEVANTĂ:
Baka c. Ungariei (Marea Cameră, 2016)
CEDO a stabilit că formalismul excesiv și refuzul de a examina aspecte procedurale esențiale constituie încălcări ale art. 6 și art. 18.
Lashmankin c. Rusiei (2017)
Instanțele nu pot evita controlul legalității unui act administrativ invocând proceduri interne.
Társaság a Szabadságjogokért c. Ungariei (2009)
CEDO a stabilit că accesul la informații privind funcționarea autorităților publice este protejat de art. 10 CEDO. Refuzul nejustificat de a comunica astfel de informații constituie încălcare.
Segerstedt-Wiberg c. Suediei (2006)
Statul nu poate ascunde proceduri administrative sub pretextul clasificării dacă solicitarea privește legalitatea acțiunilor, nu conținutul documentelor.
In concluzie, niciunul dintre punctele solicitate nu privește conținutul documentelor clasificate, ci legalitatea procedurii prin care CCR a decis să le folosească. Prin urmare, informațiile solicitate sunt publice, iar refuzul de a le comunica ar încălca: Legea 544/2001, Legea 47/1992, Art. 6, 10, 13 și 18 CEDO.
În Boldea c. României (2007) și Tănase c. Moldovei (2010), Curtea Europeană a Drepturilor Omului a sancționat în mod expres folosirea de către instanțe a informărilor provenite de la serviciile de informații fără verificare, fără transparență și fără posibilitatea de control asupra autenticității și legalității lor. Situația de față este identică.
În cazul unui refuz expres sau tacit de comunicare a informațiilor solicitate, îmi rezerv dreptul de a mă adresa instanței de contencios administrativ, în temeiul art. 21 din Legea nr. 544/2001. 
În vederea exercitării dreptului la un remediu efectiv, vă rog să îmi comunicați care este autoritatea competentă să soluționeze reclamația administrativă prevăzută de art. 21 alin. (2) din Legea nr. 544/2001, în situația în care aceasta privește un refuz al Curții Constituționale.
Semnătura                                                                                                    Data

